Parijda o‘tkazilgan aksilterror amaliyoti natijasida Parij teraktlariga aloqadorligi gumon qilingan 3 kishi qo‘lga olingan. Bu haqda BFM xabar tarqatdi. Biroz oldinroq, Sen-Deni tumanida o‘tkazilgan aksilterror amaliyoti vaqtida otishma sodir bo‘lgani xabar qilingandi. Otishma vaqtida 1 kishi halok bo‘lgani aytilgan. Eslatib o‘tamiz, 13 noyabr oqshomida Parijda sodir etilgan davomli teraktlar tufayli 129 kishi halok bo‘lgan, 352 kishi jarohatlangan. Shifoxonadagilarning 99 nafari og‘ir ahvolda qolmoqda.